Каныккан буу

Каныккан буу – өзүнүн суюктугу менен динамикалык (кыймылы) тең салмактуулукта болгон буу. Бул учурда суюктук бетинен учуп чыккан молекулалардын саны ошол эле убакытта суюктукка айланган буунун молекулаларынын санына барабар болот. Суюктуктун өзүнүн буусу менен тең салмактагы шартта көлөмгө көз каранды болбогон р0 буу басымы Каныккан буу басымы деп аталат. Каныккан буу кризистик температурадан Ткр төмөнкү температурада болушу мүмкүн. Каныккан бууда суу тамчылары болсо, ал нымдуу, болбосо, кургак болот. Каныккан буунун температурасы төмөндөсө, суюктукка, ал эми жогоруласа, бууга айланат.
Категория:Физика
 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9